Selgitus: koolikell viitab pikkade koolihariduse traditsioonidele vallas. Teadaolevalt oli 17. sajandil Järva-Jaani talulaste seas vaimuvalguse jagamisel juhtivalt tegev pastor Christian Kelch. Pühalik kellahelin kirikutornist on aga traditsiooniliselt saatnud vallainimesi nende eluteel. Viljapead sümboliseerivad Järva-Jaani valda kui üht Eesti arenenumat põllunduspiirkonda. Roheline värvus on looduse, nooruse ja lootuse võrdkuju.